જમ્મુ-કાશ્મીરના પુલવામામાં સુરક્ષાદળો અને આતંકવાદીઓ વચ્ચે અથડામણ, એક આતંકી ઠાર - GSTV
જમ્મુ-કાશ્મીરના પુલવામામાં સુરક્ષાદળો અને આતંકવાદીઓ વચ્ચે અથડામણ સર્જાઈ છે. સુરક્ષાદળોએ એક આતંકવાદીને ઠાર કર્યો છે. ઠાર થયેલા આતંકવાદીની ઓળખ શબ્બીર અહમદ ડાર તરીકે થઈ છે. સત્તાવાર સૂત્રોનું કહેવું છે કે સેના, સ્પેશ્યલ ઓપરેશન ગ્રુપ અને સીઆરપીએફની સંયુક્ત ટીમે હિઝબુલ મુજાહિદ્દીનના આતંકવાદી કમાન્ડર જહૂર ઠોકર અને કેટલાક આતંકવાદીઓ છૂપાયા હોવાની માહિતી બાદ ઓપરેશન શરૂ કર્યું હતું.
મહત્વપૂર્ણ છે કે શનિવારે જમ્મુ-કાશ્મીરમાં નગરનિગમો અને પંચાયતની ચૂંટણી માટે મતદાન થઈ રહ્યું છે. ત્યારે મતદાન વખતે આતંકવાદીઓની સક્રિયતા જોતા સુરક્ષાદળો ખાસા સતર્ક છે અને તેમની આતંકવાદીઓ વિરોધી કાર્યવાહીઓ યથાવત છે. આ પહેલા સુરક્ષાદળોએ કુપવાડા જિલ્લાના હંદવાડામાં હિઝબુલ મુજાહિદ્દીનના કમાન્ડર મન્નાન બશીર વાનીને ઠાર માર્યો હતો. આતંકવાદી મન્નાન બશીર વાની જાન્યુઆરીમાં આતંકવાદી સંગઠનમાં જોડાયો હતો. વાની અલીગઢ મુસ્લિમ યુનિવર્સિટીમાં પીએચડીનો વિદ્યાર્થી હતો.